Кудрявцева Мария Порфирьевна
Кудрявцева Мария Порфирьевна (1927-1996) — вĕрентевçĕ тата педагог. Чăваш АССР тава тивĕçлĕ вĕрентевçи (1962),  РСФСР тава тивĕçлĕ вĕрентевçи (1964) , Ленин орденĕн кавалерĕ . Калас пулать, вĕсен килйышĕн несĕл хушамачĕ —  "Салмин". Мĕнлерех майпа "Кудрявцев" хушамат пулса тăни паллă мар.

Пурнăçĕ 
Хăшпĕр çăлкуçсем М.П.Кудрявцева "Çĕпрел" ялĕнче çуралнă теççĕ. Анчах çакăн пек ятлă виçĕ ял пур: Кивĕ Çĕпрел, Çĕнĕ Çĕпрел тата Чăваш Çĕпрел. Чăннипе вара вăл Чăваш Çĕпрелĕнче çуралнă. Çакна 1970-мĕш çулта панă çуралнин кӳнтеленĕшĕ çирĕплетет. Асăннă документа (тĕрĕсрех: унăн ӳкерчĕкне), сăмахран, П.В.Мулюков проекчĕпе ăсталанă видеора курма пулать.

Тепĕр çултан (1928) вĕсен килйышĕ хальхи Патăрьел районĕнчи Кивĕ Ахпÿрт ялне куçса килнĕ. Сăваплăхçă пулнине кура, ашшĕне репрессиленĕ. Ун чухне пĕчĕк Мария пиллĕкре пулнă.

Ăçта вĕренни 
Патăрьелĕнчи педагогика вĕрентĕшне (1944) тата И.Я.Яковлев ячĕллĕ  Чăваш патшалăх педагогика институтне (1950) пĕтернĕ. Паллă ĕнтĕ, вĕрентевçĕсем хушăран-хушă тĕрлĕрен курссене кайса пĕлĕвне ÿстереççĕ. Ку тĕлĕшпе М.П.Кудрявцева пирки халлĕхе ним те паллă мар.

Ăçта ĕçлени 
Тури Туçари вăтам шкулта ĕçленĕ (1950-1981).

Чир 
Çыннăн чир-чĕр ыйтăвĕ интимлă ыйту шутланать. Анчах та М.П.Кудрявцева чирĕ хăй пурăннă чухне те вăрттăнлăх шутланман. Паян та ун пирки уççăнах калаçма пулать. Мĕншĕн тесен Мария Порфирьевнан пĕтĕм кунçулĕ — чир-чĕре тата ытти йывăрлăхсене çĕнтерсе пыни. Căмахран, вăл йывăр операцисене тÿссе ирттернĕ. Хăшпĕр хыпарсем тăрăх, ăна малтан операци тăвакансенчен пĕри В.Л.Козлов хирург пулнă. Сиплекен тухтăр — В.Ф.Никитина.

Чыславсем

Вуламалли

Асăрхавсем 

Педагогсем, алфавитпа
Пайăр çынсем:Чăваш Ен
Пĕрлĕх ĕçченĕсем
Раççей педагогĕсем
1927 çулта çуралнисем
Акан 15-мĕшĕнче çуралнисем
1996 çулта вилнисем
Кăрлачăн 11-мĕшĕнче вилнисем